OpenLLM-France/wikimedia huggingface dataset:
# Bad Neustadt an der Saale

Bad Neustadt an der Saale Alemaniako hiri-udalerri bat da, Bavaria estatuan. Azken zentsuaren arabera 15.558 biztanle zituen, 36,89 kilometro koadroko azaleran.

## Kanpo estekak

* Datuak: Q311098
* Multimedia: Bad Neustadt an der Saale / Q311098
# Bad Oeynhausen

Bad Oeynhausen Alemaniako bainuetxe herri bat da, Ipar Renania-Westfalia estatuan eta Minden-Lübbecke barrutian dagoena, Weser ibaiaren ibarrean.

## Geografia

Bad Oeynhausen Weser ibaiaren ertzean dago. Ibai honek hiria ekialdetik igarotzen du. Bad Oeynhausenek du munduko karbonatatutako ur termal iturbururik handiena, Jordan Sprudel edo JordanSprudel bezala ezagutzen dena. Egun lasaietan, iturburuak, 40 metroko garaiera har dezake.Iturburuko ura, bere propietate medizinalengatik erabiltzen da.

### Udalerri mugakideak

* Hille
* Hüllhorst
* Löhne
* Minden
* Porta Westfalica
* Vlotho

### Herriaren banaketa

Bad Oeynhausen udalerria zortzi barrutitan banatuta dago. Honako hauek:
* Bad Oeynhausen
* Dehme
* Eidinghausen
* Lohe
* Rehme
* Volmerdingsen
* Werste
* Wulferdingsen

## Hiri senidetuak

* Fismes (Xanpaina-Ardena) (jatorrian, Eidinhausenen hiri senidetua)
* Wear Valley Erresuma Batua
* Inowroclaw (Polonia)

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q6858
* Multimedia: Bad Oeynhausen / Q6858
# Bad Mother Trucker

Bad Mother Trucker, Ten Foot Pole taldearen estudioko diska da.

## Abestien zerrenda

* Plastic - 2:20
* Giving Gravity A Hand - 2:33
* Do It Again - 2:25
* Happy Daze - 2:48
* Armchair Quarterback - 2:16
* Nova Scotia - 2:34
* Sarah Jones - 2:30
* One Hero - 2:15
* Shelter - 2:14
* Wanna Be Alone - 1:54
* Fall in Line - 2:20
* Riptide - 2:56

## Taldekideak

* Kevin Ruggeri - Bateria
* John Chapman - Bajua
* Steve Carnan - Gitarra
* Dennis Jagard - Ahotsa eta Gitarra

## Kanpo estekak

* Datuak: Q1632138
# Asturiaga

Asturiaga (gaztelaniaz: Playa de los Frailes) Hondarribiko hondartza da, Higer lurmuturraren ekialdeko hegalean dagoena.

## Ezaugarriak

Sarbidea Higerko itsasargia eta porturen arteko errepidean hasten den bidexka batetik doa. Bidexkaren ondoan badago lehen fraideek erabilitako eraikina. Urpean igeri egiteko leku aproposa da, ur lasaiak dira ohikoan, baina harri ugari dago azpian. Oinezko sarrera zail samarra da.
Inguruko mendiek hondartza setiatzen dutenez, eguzki-ordu gutxi ditu.

## Asturiagako segada

1974an (maiatzaren 20an) Asturiagako segada gertatu zen bertan. Ustezko hiru etakide Lapurdiko kostatik irten eta bertaratu ziren txalupa batean, baina polizia indar espainiarrak zeuzkaten zain. Bi lagun tiroka hil zituzten poliziek, José Luis Mondragón eta Roque Méndez; hirugarren pertsona bat bizirik irten zen, eta batzuen arabera abisua eman zuen salataria izan zen hura.

## Erreferentziak

* ↑ Espainiako Ingurumen Ministerioaren webgunea
* ↑ Playa de los Frailes
* ↑ (Gaztelaniaz) Arretxe, Jurdan. (2017-05-14). «Emboscada de Pasaia: 43 años sin culpables ni investigación» Deia (Noiz kontsultatua: 2022-09-26).

## Kanpo estekak

* Datuak: Q28120318
# Astur (herria)

Asturrak (latinez: asturi) iberiar penintsularen ipar-mendebaldea bizilekutzat izan zuten herria izan ziren. Beren lur eremuak gaur egungo probintzia hauetan zehar banatzen ziren: Asturias, Leóngo probintzia, Zamorako probintziaren zati bat, Ourense eta Lugoko probintzien zati bat, eta Portugalgo ipar-ekialdeko Bragantza eremuko zatitxo bat.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..

## Kanpo estekak

* Datuak: Q2003895
# Asturiar

Asturiar (gaztelaniaz: asturiano, asturieraz: asturiano) iparraldeko Espainian bizi den etnia da, Asturiasko Printzerrian hain zuzen ere. Asturiar gehienak gaztelaniaz egiten dute, asturierazko eta eonavierazko gutxiengoak izanda.
Diaspora zabala izan zuten munduan zehar batez ere Amerika eta Europarantz.

## Erreferentziak

* ↑ Cervantes-Rodriguez, Margarita. International Migration in Cuba. ISBN 0271035390..

## Kanpo estekak

* Datuak: Q3573453
# Astur-leones

Astur-leonesa edo astur hizkuntza taldea antzinako astur tribuaren lurraldean, ondoren Asturias eta Leongo erresumak izanen zirenak, latinaren bilakaeraren ondorioz sortutako mintzairei ematen zaien izena da. Askotan asturierarekin (bablea) nahasi ohi da, nahiz eta, filologo gehienen aburuz, haren aldaeretako bat besterik ez den.
Astur-leonesaren aldaerek hainbat izen hartzen dituzte, eremu geografikoaren arabera:
* Asturiera (asturianu, bable) Asturiasko Printzerrian.
* Leonesa (llionés) Leon eta Zamorako zenbait ingurutan.
* Mirandesa (lhengua mirandesa) Miranda do Douron (Portugal): han ofiziala da.
Halaber, ondoko biak astur-leonesaren eta gaztelaniaren arteko aldaerak dira:
* Extremeñoa (estremeñu) Salamancako hegoaldean eta Extremadurako iparraldean hitz egiten den mintzaira, gaztelaniaren eragin handia duena.
* Montañesa edo kantabriera (montañés edo cántabru) Kantabriako mendebaldean, hori ere oso ahuldua.

## Hiztun kopurua

Ez dago astur-leonesaren barruan sartzen diren mintzairen hiztunen kopuruari buruzko datu zehatzik, Leonen, Kantabrian nahiz Extremaduran ez baita ikerketa estatistikorik egin. Hala ere, Asturiasko eta Miranda do Douroko datuak nahiko zehatzak dira.
| Izena | Hiztunak | % |
| Asturiera | 550.000 | 88,8 |
| Leonera | 55.000 | 8,9 |
| Mirandera | 15.000 | 2,3 |

## Erreferentziak

* ↑ Modu horretara aipatzen da Euskaltzaindiaren 38. arauan, 204. orrian.

## Ikus, gainera

* Eonaviegoa (galiziera-asturiera)

## Kanpo estekak

* (Asturieraz) Asturiasko II. Ikerketa Soziolinguistikoa
* Datuak: Q35390
* Multimedia: Asturleonese language / Q35390
# Astun (arraina)

Astuna (Alosa fallax) Clupeidae familiako arraina da, Europan eta iparraldeko Afrikan bizi dena.

## Erreferentziak

* ↑ World Conservation Monitoring Centre (1996) Alosa fallax, IUCNren Zerrenda Gorria.
* Datuak: Q217759
* Multimedia: Alosa fallax / Q217759
* Espezieak: Alosa fallax
# AsturLiNUX

AsturLiNUX Asturiaseko Linux erabiltzaileen elkartea da. 1999an sortu zen eta Asturiaseko elkarteen erregistroan izena eman zuen. Elkarte hau software libre eta GNU/Linuxa dibulgatzeaz arduratzen da.
Urtero software librearen jardunaldiak antolatzen dituzte.

## Kanpo estekak

* (Gaztelaniaz) Webgune ofiziala
* (Gaztelaniaz) Software librearen jardunaldien webgunea
* Datuak: Q11006036
# Behobia

Behobia, Lapurdiko aldean Pausua izenaz ezaguna, Irungo eta Urruñako auzoa da, Hendaiaren eta Urruñaren mugan dagoena. Bidasoaz bi aldeetara dago auzoa, Urruñako zatiari Pausu deitzen zaio, eta Irungoari, Behobia. Baina azken honetan 'Pausua' izeneko ibia zegoen, ibaia igarotzeko. Gabarra bidez ere igaro ohi zen, harik eta zubia eraiki zuten arte. Egungo Frantziaren eta Espainiako Estatuen arteko mugan dago.
3.000 biztanle inguru, Gipuzkoa aldean gehienak. Gipuzkoako Behobia muga eta nazioarteko garraioen zerbitzugunea da gaur egun. Nekazaritzak eta ibai arrantzak ez dute inolaz ere garai bateko garrantzirik gaur egun. Lapurdi aldeko Behobia mugaren ondoan sorturiko herrigune txiki bat da, dendaz josita dagoena.

## Historia

Antzinako Beherobia, Behobia izan da betidanik Bidasoa ibaiak duen ibi edo pauso erosoena eta erabiliena. 1514. urtean, Fernando Katolikoa Gaztelako erregeak gaztelu bat eraikiarazi zuen bertan (Gaztelu Zahar), Frantziaren eta Espainiaren arteko mugak zainduz gainera, burujabetza galdu berri zuten nafarrei erresuma zaharrerako bidea eragoztearren. 1522. urtean, Nafarroako erregearen alde ari ziren Frantziako eta Alemaniako gudarosteak zapuztu zituzten gipuzkoarrek Behobiako Aldabe mendian (San Martzial mendia gerora).
Behobiako eremuan dago Faisaien uhartea edo Konferentziako Uharte ospetsua, Frantziako eta Espainiako koroek Pirinioetako Bake Ituna izenpetu zuten lekua (1659). Frantziako Iraultzaren ondoren (1789), aduanak ezarri ziren Lapurdiko Behobian. Espainiako koroak berebat egin zuen 1841. urtean, Lehen Karlistadaren ondorioz.
Behobia izan zen Frantziako Konbentzioko gudarosteen egoitza (1794) eta bertako San Martzial mendian izan zuten Napoleonen soldaduek azken zafraldia, Wellington jeneral ingelesaren osteen eskutik, Iberiako Penintsula utzi baino lehen. XIX. mendearen bukaeran eta XX. mende hasieran, Behobiako mugak galdu egin zuen ordura arte izandako garrantzia, Bidasoaldeko erriberak bete eta Irun eta Hendaia lotzen dituzten nazioarteko erribera eta trenbide zubiak eraiki ondoren (1917tik aurrera). 1936ko gerra zibilaren hasieran (uztailak 18 - irailak 4), gudu latzak izan ziren Behobian.

## Ondarea

* Behobiako zubia
* Gaztelu Zahar gaztelua
* Zaisa dorrea: 2009an inauguratua.

## Kirola

* Behobia-Donostia lasterketa

## Jaiak eta ospakizunak

* Ekainaren 30a, San Martzial
* Uztailaren 28tik uztailaren 31ra, Loiolako San Inazio, auzoko patroia.
* Artiako jaiak
* Dunboako jaiak

## Ikus gainera

* Pausu, Urruña, Lapurdi

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Behobiaz Irungo Udalaren webgunean
* Joseba Aurkenerena: Xaia ostatua, pausuarrak lekuko.
* Datuak: Q11680185
* Multimedia: Behobia / Q11680185
# Behobiko geltokia

Behobia (lehen: Behovia) Euskal Herriko Gipuzkoako tren geltoki zahar bat da, Irun udalerrian kokatuta dagoena.
Gaur egun, Bidasoako bide berdearen barruan dago.

## Historia

Hasieran burdin mea garraiatzeko sortu bazen ere (1889. urtean onartu zen jatorrizko proiektua, Endarlatsa eta Irun artean), 1916. urtean Elizondo eta Irun lotuko zituen bidaiari eta ondasunak garraiatzeko linea hasi zen martxan. Jatorrizko linea The Bidasoa Railway and mines enpresak kudeatzen zuen eta ondasunak zenbaitetan eskuz aldatu ondoren, Compañia de los Ferrocarriles del Bidasoa izan zen behin betiko proiektua kudeatuko zuena. Proiektuak Iruñera luzatzeko baimena bazuen ere, luzaketa hau ez zen inoiz eman, eta Nafarroako hiriburua Gipuzkoarekin konektatuko zuena Plazaolako trena izan zen.
1920. urtean izan zituen bidaiari gehien trenak, 171 000 guztira. Hamalau urte geroago, ordea, erdira baino gehiago jaitsi zen kopurua (78 000). Ondasunen garraioa ere gainbeheraren lekukoa izan zen: 1924. urtean 77 000 tona garraiatu ziren eta bederatzi urte geroago, 14 000 bakarrik. Erabilera gero eta gutxiagoak zekarren krisian murgilduta, 1953ko uholdeek gogor jo zioten zerbitzuari, azpiegitura kaltetuz. Hiru urte beranduago, 1956ko abenduaren 31an, behin betiko itxi zen trena.

## Egoera

Geltokia Irun — Elizondo burdinbidearen 3,0 kilometro-puntuan zegoen, 17 metroko altueran, Konpantzia eta Gaztañalde geralekuen artean. Tartea bide bakarra da eta ez zegoen elektrifikatuta.

## Erreferentziak

* ↑ BERODIA R. (2007) El Ferrocarril del Bidasoa 1916-1956 Edit. Luis de Uranzu Kultur Taldea
* ↑ MARTINENA J.J. (1998) Navarra y el Tren. Colección Panorama nº25 Ed. Nafarroako Gobernua
* ↑ OLAIZOLA J., PLAZA A., PEREZ AMUCHASTEGUI P. (2004) El Ferrocarril del Bidasoa. Colecciones Rail. Ed. Trea.
* ↑ «Geltokiko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Behobia
* Irun—Elizondo burdinbidea

## Kanpo estekak

* Datuak: Q103811545
| | Konpantzia | Behobia | San Migel | |
| Irun–Hiria | | | | Elizondo |
# Behistun jauregia

Behistun jauregia, Bisitum edo Bisutum (Bisutun; persieraz: بیستون) gaur egun hondatuta dagoen sasandar jauregi bat izan zen. Bisotunen dago, Irango Kermanshah hiritik 20 kilometrora.
Behistungo inskripzio zaharraren -idazkera kuneiformearen deszifraketan hain paper garrantzitsua izan beharko lukeena- eta harrizko erliebe batzuen aurrean dago; Behistungo mendiaren eta Behistun aintziraren artean doan errepide zaharraz beste aldean. Jauregia, persiar tradizioan, Shirin erreginaren bizilekutzat hartu izan dute luzaroan. Hura Kosroes II .aren emaztea izan zen. Pertsiako Sah sasanidar hori, 590etik 628ra gobernatu zuen, musulmanek Persia konkistatu baino pixka bat lehenago. Kondaira hura lehen aldiz dokumentatu zuten, iritsi zaizkigun erregistroen arabera, lehen geografo islamiarrek, eta ondorengo hainbat istorio eta mitotan garatu zuten. Shirin persiar literaturako heroina garrantzitsu bihurtu zen, Shahnameh bezala.
Jauregia UNESCOren Gizateriaren Ondare gisa dago sartuta, Behistun izenarekin.

## Erreferentziak

* ↑ Behistún. Patrimonio de la Humanidad. UNESCO. Consultado el 1 de noviembre de 2020.

## Bibliografia

* Herbert Donner (2006). História de Israel e dos povos vizinhos II. São Leopoldo: Editora Sinodal.
* Silas Alves Falção (1964). Panorama do Velho Testamento. Río de Janeiro: Casa Publicadora Batista.
* Antenor Nascente (1932). Dicionário etimológico da língua portuguesa 2. Lisboa: F. Alves.

## Ikus, gainera

* Persiako Dario I.a Handia
* Taq-e Bostan
* Akemenestar inperioa

## Kanpo estekak

* Datuak: Q4880922
* Multimedia: Bisotun Old Caravanserai / Q4880922
# Behlendorf

Behlendorf Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 372 biztanle zituen 10,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q633680
* Multimedia: Behlendorf / Q633680
# Behinola

Galtzagorri elkarteak urtean bitan argitaratzen du Behinola, Haur eta Gazte Literaturari eskainitako euskarazko aldizkari bakarra. Bertan, Haur eta Gazte Literaturari buruzko artikulu eta erreportajeez gain, liburuen iruzkin literarioak biltzen dira.

## Historia

1999an sortu zuen Galtzagorri Elkarteak Behinola aldizkaria eta harrez gero etenik gabe argitaratu da, sei hilabeteko maiztasunarekin, horrela, 2016an 33. eta 34. zenbakiak kaleratuko ditu.
Aldizkariaren lehen zenbakiko hitzaurrean jasotzen denez, Behinolaren helburua Haur eta Gazte Literaturari falta zitzaion bultzada ematea zen: bultzada kritikoa.
2013ko ekainean 27. zenbakia argitaratu zen. Ordura arte, aldizkari bakoitzak abezedarioko letra bat ordezkatzen zuen. Hau da, lehen zenbakiak A hizkia eta 27 zenbakiak Z hizkia. Zenbaki bakoitzeko azala euskal ilustratzaile batek ilustratzen zuen eta aldizkari hura bere ilustrazioekin hornitzen zen. Halaber, bakoitzak zegokion letraren ilustrazioa egiten zuen hitzaurrerako. Horrela, A hizkia izan zen Jokin Mitxelenarena, B Elena Odriozolarena, C Antton Olariagarena, D Belen Lucasena… eta Z Maite Gurrutxagarena.
Abezedarioko azken letrara heltzean, 27. zenbakian, aro berri bati hasiera ematea erabaki zuen Galtzagorrik. 1999tik diseinu bera mantendu zuen Behinolak eta hori aldatzea erabaki zen. Horregatik 28. zenbakia diseinu berrituarekin argitaratu zen. Kanpotik eta barrutik itxuraldatu den arren, aldizkariaren helburua sorrerako bera da eta Haur eta Gazte Literaturari buruzko aldizkaria izaten jarraitzen du.
Behinola berrian azala ilustratzaile batek ilustratzen jarraitzen du, baina azala eta kontrazala batzen dituen ilustrazioa izaten da. Ilustratzaile berak ilustratzen du aldizkariaren erdian datorren atala ere: Sormenez. Ilustratzaile eta idazle batek elkarrekin sortzen duten lan argitaragabea izaten da. Bada, bai azala-kontrazala eta bai Sormenez izeneko atala aldizkaritik askatzeko gonbitea egiten du Galtzagorrik. Beste atal batean ere (Iruzkinak) guraizeen ikonoa jarriz orrialde horiek ere mozteko iradokitzen da. Aitziber Alonso ilustratzaileak eta Behinola aldizkariko Erredakzio Batzordeko kideak Argia astekariari azaldu zionez, "eskuratu, ikusi eta, zerbait gustatuz gero, ebakitzeko beldurrik emango ez lukeen" aldizkaria izan nahi du.

## Ikus, gainera

* Euskarazko aldizkarien zerrenda

## Kanpo estekak

* Behinola aldizkaria
* Galtzagorri Elkartea
* Datuak: Q12254928

## Erreferentziak

* ↑ «Hitzaurrea» Behinola (Noiz kontsultatua: 2013-12).
* ↑ «Behinola aldizkari berritua aurkeztuko dugu gaur» www.galtzgaorri.eus.
* ↑ «Ongi etorri!» Behinola (28): 05..
* ↑ «Erabilgarritasunari begira, aurpegia berritu du Behinola aldizkariak» Argia.
# Behinolako aduanaren eraikina (Bilbo)

Behinolako aduanaren eraikina Bilbon 1890ean eraiki zuten, Eladio Iturriak diseinatua. Uribitarte pasealekuaren ondoan dago, Pio Baroja plazan. Aznar eraikina alboan du. 2014an zaharberritze lanak hasi eta 2018rako bertan Espainiako Gobernuak Bizkaian duen jendearentzako arreta-lekuak bilduko ditu.

## Erreferentziak

* ↑ «El edificio de La Aduana en Bilbao concentrará desde 2018 los principales servicios de la Administración del Estado» 20 Minutos 2017-6-13.

## Kanpo estekak

* Datuak: Q30277534
* Multimedia: Edificio de la antigua Aduana de Bilbao / Q30277534
# Behm (abeslaria)

Rita Marketta Behm, izen artistikoa BEHM duena (Hollola, Finlandia, 1994ko urriaren 26a) abeslari eta kantautore finlandiarra da. Pop estiloak jorratzen du eta finlandieraz abesten du. 2019an "Hei rakas" singlea atera zuen eta Finlandiako zerrendetan hamar astetan lehen postuan egon zen.

## Biografia

Apulanta rock taldeak antolaturiko musika kanpaleku batean hartu zuen parte 2016an. Bere helburua kantautorea izatea bazen ere Ella-Noora Kouhia abeslari gaztea ezagutu zuen bertan eta Behm & Ellis bikote musikala sortu zuten.
2017an Pikku G rap abeslari finlandiarraren "Solmussa" abestian koroak egin zituen eta orduan hasi zen serioski estreinako diskoa sortzen. 2019an atera zuen aurreneko singlea, "Hei rakas", eta arrakasta handia lortu zuen. 10 astez jarraian Finlandiako zerrendetako burua izan zen eta 2019 eta 2020an irratietan gehien entzun zen abestietako bat izan zen. 2020ko martxoan "Tivolit" eta uztailean "Frida" single berriak atera zituen. Irailean argitaratu zen Behm-en lehenengo diskoa, Draaman kaari viehättää eta platinozko diskoa izatera iritsi zen berehala. 2021ean lau Iskelmägaala sari eskuratu zituen eta zazpi Emma-gaala sari.
Hurrengo urteetan singleak ateratzen jarraitu du, "Ethän tarkoittanut sitä" (2022) eta "Sata vuotta" (2023).

## Diskografia
### Diskoak

* Draaman kaari viehättää (2020)

### Singleak

* "Hei rakas" (2019)
* "Tivolit" (2020)
* "Frida" (2020)
* "Lupaan" (2020)
* "Ethän tarkoittanut sitä" (2022)
* "Sata vuotta" (2023)

## Erreferentziak

* ↑ (Finlandieraz) «Tuhat Suomen menestyneintä hittiä listattu – kärkikolmikkoon nousevat Mauno Kuusisto, Tapio Rautavaara ja JVG» Maaseudun Tulevaisuus (Noiz kontsultatua: 2023-02-18).
* ↑ (Finlandieraz) «Yhdeksän nuorta pääsee Apulannan oppiin – Päivän Lehti» www.paivanlehti.fi (Noiz kontsultatua: 2023-02-18).
* ↑ Txantiloi:Fi-FI «Hei rakas -jättihitillään hurmaava Behm esiintyy UMK:ssa – jo toistamiseen» yle.fi (Noiz kontsultatua: 2023-02-18).
* ↑ «UPEAÄÄNINEN LAULAJA-LAULUNTEKIJÄ BEHM JULKAISI DEBYYTTISINGLENSÄ - Warner Music Finland» web.archive.org 2020-02-21 (Noiz kontsultatua: 2023-02-18).
* ↑ (Finlandieraz) STT. (2021-02-12). «Iskelmä-gaala oli artistitulokas BEHMin juhlaa» Aamulehti (Noiz kontsultatua: 2023-02-18).
* ↑ (Finlandieraz) «Behm kahmi historiallisen määrän Emma-pystejä – katso palkitut» www.iltalehti.fi (Noiz kontsultatua: 2023-02-18).

## Kanpo estekak

* Datuak: Q81219104
* Multimedia: Behm (singer) / Q81219104
# Behoita

Behoita mineral bat da.

## Ezaugarriak

Behoita elementu kimiko mineralaren formula kimikoa hau da: ${\ce {Be(OH)2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Behoite: Mineral information, data and localities.» www.mindat.org (Noiz kontsultatua: 12-05-2019).
# Babice (Prachaticeko barrutia)

Babice (alemanez: Bowitz) Txekiako udalerri bat da, Prachaticeko barrutian kokatua. 2018ko datuen arabera 122 biztanle zituen 5,79 km²ko azaleran.

## Kanpo estekak

* Udalaren webgune ofiziala
* Datuak: Q787894
* Multimedia: Babice (Prachatice District) / Q787894
# Babice (Praga-Ekialdeko barrutia)

Babice (alemanez: Babitz) Txekiako udalerri bat da, Praga-Ekialdeko barrutian kokatua. 2018ko datuen arabera 1.141 biztanle zituen 5,57 km²ko azaleran.

## Kanpo estekak

* Udalaren webgune ofiziala
* Datuak: Q2467689
* Multimedia: Babice (Prague-East District) / Q2467689
# Babice nad Svitavou

Babice nad Svitavou Txekiako udalerri bat da, Brno-Landako barrutian kokatua. 2018ko datuen arabera 1.259 biztanle zituen 17,42 km²ko azaleran.

## Kanpo estekak

* Udalaren webgune ofiziala
* Datuak: Q797681
* Multimedia: Babice nad Svitavou / Q797681
# Babice (Olomouceko barrutia)

Babice (alemanez: Babitz) Txekiako udalerri bat da, Olomouceko barrutian kokatua. 2018ko datuen arabera 466 biztanle zituen 5,95 km²ko azaleran.

## Kanpo estekak

* Udalaren webgune ofiziala
* Datuak: Q614427
* Multimedia: Babice (Olomouc District) / Q614427
# Babice u Rosic

Babice u Rosic Txekiako udalerri bat da, Brno-Landako barrutian kokatua. 2018ko datuen arabera 741 biztanle zituen 5,69 km²ko azaleran.

## Kanpo estekak

* Udalaren webgune ofiziala
* Datuak: Q797685
* Multimedia: Babice u Rosic / Q797685
# Babice udalerria

Babice Poloniako Polonia Txikiko voivoderriko landa-udalerri bat da, Chrzanów barrutian kokatuta. 54,04 km²ko azalera du eta 2017ko datuen arabera 9113 biztanle zituen.

## Kanpo estekak

* Udalaren webgunea
* Datuak: Q267939
ieaPolonia Txikiko voivoderriko udalerriak :
# Babice (Třebíčeko barrutia)

Babice (alemanez: Babitz) Txekiako udalerri bat da, Třebíčeko barrutian kokatua. 2018ko datuen arabera 201 biztanle zituen 9,56 km²ko azaleran.

## Kanpo estekak

* Udalaren webgune ofiziala
* Datuak: Q94562
* Multimedia: Babice (Třebíč District) / Q94562
# Babie

Babie Eslovakiako udalerri bat da, Vranov nad Topľouko barrutian kokatuta. 8,00 km²ko azalera du eta 234 biztanle 2017ko datuen arabera.

## Historia

Idatzizko lehen aipamena 1330. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q511572
* Multimedia: Babie (Vranov nad Topľou District) / Q511572
# Babice (Uherské Hradištěko barrutia)

Babice Txekiako udalerri bat da, Uherské Hradištěko barrutian kokatua. 2018ko datuen arabera 1.793 biztanle zituen 6,61 km²ko azaleran.

## Kanpo estekak

* Udalaren webgune ofiziala
* Datuak: Q797688
* Multimedia: Babice (Uherské Hradiště District) / Q797688
# Astyanax robustus

Astyanax robustus Astyanax generoko animalia da. Arrainen barruko Actinopterygii klasean sailkatzen da, Characidae familian.

## Habitata

Klima tropikaleko ur gezatan bizi da.

## Banaketa

Ertamerikan bizi da, Costa Rican.

## Erreferentziak

* 1 2 (Ingelesez) Froese, Rainer & Pauly, Daniel ed. (2006), «Astyanax robustus», FishBase webgunean. Bertsioaren data: 2006(e)ko apirila.

## Ikus, gainera

* Astyanax
* Characidae

## Kanpo estekak

* FihsBase.org
* Datuak: Q5581462